**Dobrodružný román**

* opisuje príbeh, ktorý je **dramatický a nebezpečný**
* má **pútavý** dej
* **zvyčajne má hrdinu**
* dôležitá je **časovo-následná postupnosť** (dôležité je poradie v akom je príbeh vyrozprávaný/ napísaný)
* pomocou neho **poznávame alebo rozširujeme svoje vedomosti**

**Historický román**

* príbeh a postavy sú zasadené **v historickom období**

**Dobrodružno-historický román**

* **prelína sa v ňom dobrodružstvo s históriou**
* napr. Čierne koráby (Joe Alex)

**Vedecko-fantastická literatúra**

* je literatúra, v ktorej autori **využívajú nielen súčasné poznatky o vede a technike**, ale aj umelecky **spracúvajú svoje vízie** (predstavy) o udalostiach, ktoré sa ešte nestali, ale v budúcnosti je ich uskutočnenie možné
* **vedecko-fantastická literatúra = science-fiction**
* týmto spôsobom (spájaním poznatkov o vede/technike a vízií) vzniká aj literárny žáner, ktorý voláme **vedecko-fantastický román** alebo **vedecko-fantastická poviedka**
* za **zakladateľa** vedecko-fantastickej literatúry považujeme **Jula Verna** (napr. romány Cesta na Mesiac, Dvadsaťtisíc míľ pod morom)

**Denník**

* je literárny žáner, ktorý má charakter **epiky**
* je písaný formou **denných záznamov**
* udalosti sú spravidla opisované **v chronologickom poradí**
* obsahuje **zápisy o osobných a verejných udalostiach**, ktoré ovplyvňujú pisateľa
* autor prezentuje **vlastný názor** o udalostiach
* denníky sa stávajú **podkladom pre životopisné** (biografické) **diela**
* denník nepíšeme, ale vedieme ho

**Osudy a cesty grófa Mórica Augusta Beňovského – Móric August Beňovský**

**Literárny druh:** epika

**Literárny žáner:** denník

**Literárna forma:** próza

**Téma:** Dobrodružné cestovateľské zážitky M. A. Beňovského.

**Hlavná myšlienka:** Autor opisuje vlastné zážitky a podáva výpoveď o dobe, v ktorej žil.

**Postavy:**

Móric August Beňovský

* šľachtic, cestovateľ, dobrodruh, objaviteľ, vojak, spisovateľ, kráľ Madagaskaru
* pomohol založiť kolóniu na Madagaskare
* zúčastnil sa povstania
* bol v zajatí, z ktorého neskôr ušiel

**Miesto, kde sa dej v ukážke odohráva:** more (na lodi)

**Čo sa mi na ukážke páčilo/nepáčilo:**

**Tajný denník 13 a polročného Adriana Molla – Sue Towsendová**

**Literárny druh:** epika

**Literárny žáner:** denník

**Literárna forma:** próza

**Téma:** Zážitky a názory dospievajúceho chlapca, ktorý sa vyrovnáva s neusporiadaným životom svojich rodičov, ale aj s problémami každodenného života.

**Hlavná myšlienka:** Aj vo vážnych životných situáciách je dôležitý zmysel pre humor, závažné problémy treba riešiť, neschovávať sa pred nimi.

**Postavy:**

* hlavná postava: Adrian Moll
* vedľajšie postavy: otec, matka, Nigel, Barry Kent, Pandora, pán Lucas, stará mama

**Čo sa mi na ukážke páčilo/nepáčilo:**

**V ukážke nájdete slangové slová (slang). Napíšte minimálne 4 slová:**